Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 55/2008 al Consiliului de introducere a unor preferințe comerciale autonome pentru Republica Moldova /* COM/2014/0542 final - 2014/0250 (COD) */





EXPUNERE DE MOTIVE 1. CONTEXTUL PROPUNERII Uniunea Europeană și Republica Moldova au semnat un acord de asociere, care include stabilirea unei zone de liber schimb aprofundat și cuprinzător (ZLSAC) la 27 iunie 2014. În cadrul negocierilor care au condus la acest acord, Republica Moldova a adoptat un program ambițios de asociere politică și de continuare a integrării economice cu Uniunea Europeană. Totodată, Moldova a înregistrat progrese importante în materie de apropiere a reglementărilor, în vederea convergenței cu legislația și standardele Uniunii. Republica Moldova s-a confruntat recent și continuă să se confrunte și în prezent cu dificultăți în ceea ce privește exporturile de fructe și legume către o parte dintre piețele sale tradiționale, situație care compromite redresarea sa economică și procesul de reformă aplicat cu determinare de guvernul Republicii Moldova. Sectorul agricol reprezintă aproximativ 40% din economia Republicii Moldova, iar sectorul horticol constituie o parte importantă a acestuia, oferind locuri de muncă pentru aproximativ 250 000 de persoane (și anume, 10% din populația activă) care locuiesc, în principal, în zone rurale și cultivă parcele familiale de dimensiuni mici și mijlocii. În plus, nivelurile exporturilor horticole au scăzut în ultimii ani și orice scădere suplimentară semnificativă ar avea un efect negativ disproporționat, nu doar pentru economie, ci pentru întreaga societate. În cadrul ZLSAC, Uniunea și-a luat angajamentul să liberalizeze total accesul la piață pentru o serie de fructe și legume proaspete, până la anumite volume stabilite la un nivel superior față de exporturile tradiționale ale Republicii Moldova către Uniune. Având în vedere dificultățile serioase temporare cu care se confruntă Republica Moldova la momentul actual în ceea ce privește accesul la piețele tradiționale de export pentru un număr de produse, Comisia Europeană propune creșterea temporară a accesului total liberalizat pe piața sa pentru importul acestor produse din Republica Moldova, permițând astfel comercializarea lor în Uniune. Propunerea de modificare a Regulamentului (CE) nr. 55/2008 al Consiliului introduce trei noi contingente tarifare scutite de taxe vamale pentru merele proaspete, strugurii de masă proaspeți și prunele proaspete. Având în vedere că regimul specific de preferințe comerciale autonome expiră la sfârșitul anului 2015, această modificare constituie o soluție temporară la nevoile imediate în ceea ce privește principalele produse de export afectate negativ (și anume merele, prunele și strugurii de masă). 2. ELEMENTELE JURIDICE ALE PROPUNERII Temeiul juridic al propunerii îl constituie articolul 207 alineatul (2) din Tratatul privind funcționarea Uniunii Europene. 3. IMPLICAȚIILE BUGETARE Propunerea de modificare a regulamentului are implicații neglijabile pentru bugetul UE. Totalul importurilor din Republica Moldova către UE în 2013 a reprezentat 0,1 % din importurile totale în UE. Deși aproximativ 90 % din totalul importurilor originare din Republica Moldova intră în UE scutite de plata taxelor vamale, importurile de mere proaspete, de prune proaspete și de struguri de masă proaspeți la prețul de intrare din Republica Moldova au reprezentat mai puțin de 0,01 % din totalul importurilor UE de aceste produse. Pierderile aferente de venituri tarifare ar trebui, prin urmare, să aibă un impact limitat asupra resurselor proprii ale UE. Deși contingentele scutite de taxe vamale propuse sunt semnificativ mai mari decât cantitățile acestor trei produse importate în prezent din Republica Moldova, utilizarea totalității acestor contingente de către Republica Moldova nu ar trebui să crească semnificativ cota Republicii Moldova din totalul importurilor de produse în cauză în UE. 2014/0250 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 55/2008 al Consiliului de introducere a unor preferințe comerciale autonome pentru Republica Moldova PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară, întrucât: (1) Regulamentul (CE) nr. 55/2008[1] al Consiliului a instituit un regim specific de preferințe comerciale autonome pentru Republica Moldova. Acest regim oferă liber acces pe piața Uniunii pentru toate produsele originare din Moldova, cu excepția anumitor produse agricole enumerate în anexa I la regulamentul respectiv, pentru care au fost acordate concesii limitate, fie sub forma unor scutiri de taxe vamale în limita contingentelor tarifare, fie sub forma unor reduceri ale taxelor vamale. (2) În cadrul politicii europene de vecinătate (denumită în continuare „PEV”), al Planului PEV de acțiune UE-Moldova și al Parteneriatului estic, Republica Moldova a adoptat un program ambițios de asociere politică și de continuare a integrării economice cu Uniunea. Totodată, Republica Moldova a înregistrat deja progrese importante în materie de apropiere a reglementărilor, în vederea convergenței cu legislația și standardele Uniunii. (3) Acordul de asociere, care include stabilirea unei zone de liber schimb aprofundat și cuprinzător (ZLSAC) între Uniune și Republica Moldova, a fost semnat la 27 iunie 2014 și se va aplica cu titlu provizoriu de la 1 septembrie 2014. (4) Regimul specific de preferințe comerciale autonome va continua să se aplice până la 31 decembrie 2015. (5) Pentru a sprijini eforturile depuse de Republica Moldova în conformitate cu obiectivele stabilite în PEV, Parteneriatul estic și Acordul de asociere, și pentru a asigura o piață atractivă și fiabilă pentru exporturile sale de mere proaspete, de prune proaspete și de struguri de masă proaspeți, este necesar să se prevadă noi concesii în ceea ce privește importul în Uniune al acestor produse provenind din Republica Moldova, pe baza unor contingente tarifare scutite de taxe vamale. (6) Este, de asemenea, necesar să se modifice anumite coduri NC din anexa la regulamentul respectiv pentru a ține cont de modificările aduse anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun[2] prin Regulamentul de punere în aplicare (UE) nr. 1001/2013 al Comisiei[3]. (7) Pentru a permite operatorilor să beneficieze de aceste noi concesii cât mai curând posibil, prezentul regulament ar trebui să intre în vigoare la data publicării în Jurnalul Oficial al Uniunii Europene. (8) Având în vedere vârful de producție sezonier al acestor produse, este necesar ca noile concesii să se aplice de la 1 august 2014. (9) Prin urmare, Regulamentul (CE) nr. 55/2008 ar trebui modificat în consecință, ADOPTĂ PREZENTUL REGULAMENT: Articolul 1 În anexa I la Regulamentul (CE) nr. 55/2008, Tabelul 1 se înlocuiește cu textul prevăzut în anexa la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 august 2014. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European Pentru Consiliu Președintele Președintele FIȘĂ FINANCIARĂ || FinancSt/2014 JE/ks/2755352 6.9.2014.1 || DATA: 28/07/2014 1. || RUBRICA BUGETARĂ: Capitolul 12–Taxe vamale și alte taxe || CREDITE: B 2014: 16 185,6 milioane EUR 2. || TITLU: Propunere de Regulament al Parlamentului European și al Consiliului de modificare a Regulamentului (CE) nr. 55/2008 al Consiliului de introducere a unor preferințe comerciale autonome pentru Republica Moldova 3. || TEMEI JURIDIC: Tratatul privind funcționarea Uniunii Europene, în special articolul 207 alineatul (2). 4. || OBIECTIVE: Să continue liberalizarea importurilor de anumite produse din sectorul fructelor și legumelor din Republica Moldova în UE. 5. || IMPLICAȚII FINANCIARE || PERIOADĂ DE 12 LUNI (milioane EUR) || EXERCIȚIUL FINANCIAR CURENT 2014 (milioane EUR) || EXERCIȚIUL FINANCIAR URMĂTOR 2015 (milioane EUR) 5.0 || CHELTUIELI - SUPORTATE DIN BUGETUL UE (RESTITUIRI/INTERVENȚII) - AUTORITĂȚI NAȚIONALE - ALTELE || - || - || - 5.1 || VENITURI - RESURSE PROPRII ALE UE (REDEVENȚE/TAXE VAMALE) - NAȚIONALE || - || - || - || || 2016 || 2017 || 2018 || 2019 5.0.1 || CHELTUIELI ESTIMATE || - || - || - || - 5.1.1 || VENITURI ESTIMATE || - || - || - || - 5.2 || METODA DE CALCUL: - OBSERVAȚII: Majoritatea produselor importate în prezent din Republica Moldova în UE beneficiază deja de preferințe comerciale datorită măsurilor comerciale autonome existente. Această propunere va avea un efect asupra taxelor de import colectate. Cu toate acestea, având în vedere cantitățile foarte limitate importate, acest efect ar trebui să fie limitat și nu poate fi cuantificat cu exactitate în prezent. Propunerea de modificare a regulamentului are implicații neglijabile pentru bugetul UE. Totalul importurilor din Republica Moldova către UE în 2013 a reprezentat 0,1 % din importurile totale în UE. Dacă aproximativ 90 % din totalul importurilor originare din Republica Moldova intră în UE scutite de plata taxelor vamale, importurile de mere proaspete, de prune proaspete și de struguri de masă proaspeți la prețul de intrare din Republica Moldova au reprezentat mai puțin de 0,01 % din totalul importurilor UE de aceste produse. Pierderile aferente de venituri tarifare ar trebui, prin urmare, să aibă un impact limitat asupra resurselor proprii ale UE. Deși contingentele scutite de taxe vamale propuse sunt semnificativ mai mari decât cantitățile acestor trei produse importate în prezent din Republica Moldova, utilizarea totalității acestor contingente de către Republica Moldova nu ar trebui să crească semnificativ cota Republicii Moldova din totalul importurilor de produse în cauză în UE. [1] Regulamentul (CE) nr. 55/2008 al Consiliului din 21 ianuarie 2008 de introducere a unor preferințe comerciale autonome pentru Republica Moldova și de modificare a Regulamentului (CE) nr. 980/2005 și a Deciziei 2005/924/CE a Comisiei (JO L 20, 24.1.2008, p. 1). [2] JO L 256, 7.9.1987, p. 1. [3] JO L 290, 31.10.2013, p. 1. ANEXĂ „1. Produse care fac obiectul contingentelor tarifare anuale scutite de taxe vamale Nr. de ordine || Cod NC || Descriere || 2008 (1) || 2009 (1) || 2010 (1) || 2011 (1) || 2012 (1) || 2013 (1) || 2014 (1) || 2015 (1) 09.0504 || 0201 până la 0204 || Carne de animale din specia bovină, porcină, ovină și caprină proaspătă, refrigerată sau congelată || 3 000 (2) || 3 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) 09.0505 || ex 0207 || Carne și organe comestibile, proaspete, refrigerate sau congelate, de păsări de la poziția 0105 alta decât ficatul gras de la subpoziția 0207 34 || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.0506 || ex 0210 || Carne și organe comestibile din speciile porcine și bovine, sărate sau în saramură, uscate sau afumate; făină și pudră, comestibile, de carne sau de organe, de animale domestice din speciile porcine și bovine || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.4210 || 0401 până la 0406 || Produse lactate || 1 000 (2) || 1 000 (2) || 1 500 (2) || 1 500 (2) || 1 500 (2) || 1 500 (2) || 1 500 (2) || 1 500 (2) 09.0507 || 0407 00 || Ouă de păsări, în coajă || 90 (3) || 95 (3) || 100 (3) || 110 (3) || 120 (3) || 120 (3) || 120 (3) || 120 (3) 09.0508 || ex 0408 || Ouă de păsări, fără coajă și gălbenușuri de ou, altele decât cele improprii consumului alimentar || 200 (2) || 200 (2) || 300 (2) || 300 (2) || 300 (2) || 300 (2) || 300 (2) || 300 (2) 09.0515 || 0806 10 10 || Struguri de masă proaspeți || - || - || - || - || - || - || 10 000 (2) (4) || 10 000 (2) 09.0516 || 0808 10 80 || Mere proaspete (cu excepția merelor pentru fabricarea băuturilor fermentate sau nefermentate, prezentate în vrac, de la 16 septembrie la 15 decembrie) || - || - || - || - || - || - || 40 000 (2) (4) || 40 000 (2) 09.0517 || 0809 40 05 || Prune proaspete || - || - || - || - || - || - || 10 000 (2) (4) || 10 000 (2) 09.0509 || 1001 91 20 1001 91 90 1001 99 || Alt alac (decât alacul destinat însămânțării), grâu comun și meslin || 25 000 (2) || 30 000 (2) || 35 000 (2) || 40 000 (2) || 50 000 (2) || 55 000 (2) || 60 000 (2) || 65 000 (2) 09.0510 || 1003 90 00 || Orz || 20 000 (2) || 25 000 (2) || 30 000 (2) || 35 000 (2) || 45 000 (2) || 50 000 (2) || 55 000 (2) || 60 000 (2) 09.0511 || 1005 90 || Porumb || 15 000 (2) || 20 000 (2) || 25 000 (2) || 30 000 (2) || 40 000 (2) || 45 000 (2) || 50 000 (2) || 55 000 (2) 09.0512 || 1601 00 91 și 1601 00 99 || Cârnați și produse similare din carne, din organe sau din sânge; preparate alimentare pe baza acestor produse || 500 (2) || 500 (2) || 600 (2) || 600 (2) || 600 (2) || 600 (2) || 600 (2) || 600 (2) ex 1602 || Alte preparate și conserve din carne, organe interne comestibile sau sânge: - din păsări de curte din specia Gallus domesticus nefierte, - din animale domestice din specia porcină, - din animale din specia bovină, nefierte || || || || || || 09.0513 || 1701 99 10 || Zahăr alb || 15 000 (2) || 18 000 (2) || 26 000 (2) || 34 000 (2) || 34 000 (2) || 34 000 (2) || 34 000 (2) || 34 000 (2) (1) De la 1 ianuarie până la 31 decembrie, cu excepția anului 2008 pentru care contingentele tarifare se aplică începând cu prima zi a aplicării regulamentului până la 31 decembrie. (2) Tone (greutate netă). (3) Milioane de unități. (4) Pentru anul 2014, acest contingent tarifar se aplică de la 1 august până la 31 decembrie”.